CELEX: C2005/182/51
Language: fi
Date: 2005-07-23 00:00:00
Title: Asia C-203/05: Special Commissionersin 3.5.2005 tekemällään päätöksellä esittämä ennakkoratkaisupyyntö asiassa Vodafone 2 vastaan Her Majesty's Revenue and Customs

23.7.2005   
            
            
               FI
            
            
               Euroopan unionin virallinen lehti
            
            
               C 182/29
            
         Special Commissionersin 3.5.2005 tekemällään päätöksellä esittämä ennakkoratkaisupyyntö asiassa Vodafone 2 vastaan Her Majesty's Revenue and Customs
   (Asia C-203/05)
   (2005/C 182/51)
   Oikeudenkäyntikieli: englanti
   Special Commissioner on pyytänyt 3.5.2005 tekemällään päätöksellä, joka on saapunut yhteisöjen tuomioistuimeen 9.5.2005, Euroopan yhteisöjen tuomioistuimelta ennakkoratkaisua asiassa Vodafone 2 vastaan Her Majesty's Revenue and Customs seuraaviin kysymyksiin:
   
               1.
            
            
               Onko pääasian oikeudenkäynnin kohteena olevan kaltainen kansallinen verolainsäädäntö ristiriidassa EY 43, EY 49 ja/tai EY 56 artiklan kanssa, kun sen mukaan vero kannetaan tietyissä tilanteissa kyseisessä jäsenvaltiossa sijaitsevalta yhtiöltä (jäljempänä kotimainen yhtiö) voitoista, joita saa sen määräysvallassa oleva yhtiö (jäljempänä ulkomainen väliyhteisö), jonka verotuksellinen kotipaikka on toisessa jäsenvaltiossa ja johon sovelletaan alempaa verokantaa, ja erityisesti
               
                           1.1
                        
                        
                           kun siinä määrätään tällainen vero, ellei kotimainen yhtiö kykene osoittamaan, että ulkomaiseen väliyhteisöön sovelletaan tästä lainsäädännöstä myönnettävää vapautusta;
                        
                     
                           1.2
                        
                        
                           kun siinä säädetään vapautuksista tällaisen veron määräämisen osalta mutta sellaisin edellytyksin, joista aiheutuu epävarmuutta siitä, onko vapautus käytännössä käytettävissä ulkomaista väliyhteisöä perustettaessa tai sen jälkeen;
                        
                     
                           1.3
                        
                        
                           kun siinä asetetaan tiettyjä sääntöjen noudattamista koskevia vaatimuksia, kun kotimainen yhtiö ei vaadi tai ei voi vaatia vapautusta ja se maksaa veron kyseisen väliyhteisön voitoista;
                        
                     
                           1.4
                        
                        
                           kun siinä asetetaan sääntöjen noudattamista koskevia vaatimuksia, kun kotimainen yhtiö vaatii vapautusta kyseisestä verosta, ja näihin saattaa kuulua velvollisuus seurata lainsäädännön soveltamista ja ottaa se huomioon sen kaikkien ulkomaisten väliyhteisöjen osalta sekä sen jälkeen valvoa joka vuosi sen kaikkien ulkomaisten väliyhteisöjen toimintaa sen varmistamiseksi, että vapautuksen edellytykset edelleen täyttyvät;
                        
                     
                           1.5
                        
                        
                           kun siinä asettaa kaikissa tapauksissa kotimaiselle yhtiölle hallinnollisia ja kustannuksia aiheuttavia rasitteita (jotka saattavat olla huomattavia),
                        
                     ja kun edellä mainitut seuraukset eivät miltään osin koske siinä jäsenvaltiossa perustettuja yhtiöitä, jossa kotimainen yhtiö on perustettu?
            
         
               2.
            
            
               Vaikuttaako 1 kohdassa esitettyyn kysymykseen annettavaan vastaukseen se, jos
               
                           2.1
                        
                        
                           ulkomainen väliyhteisö harjoittaisi ainoastaan hyvin vähäistä toimintaa siinä jäsenvaltiossa, jossa sillä on verotuksellinen kotipaikka; tai jos
                        
                     
                           2.2
                        
                        
                           ainoastaan hyvin vähäisestä osasta ulkomaisen väliyhteisön voitoista kannettaisiin vero jäsenvaltiossa, jossa sillä on verotuksellinen kotipaikka; tai jos
                        
                     
                           2.3
                        
                        
                           ulkomainen väliyhtiö perustettaisiin osana keinotekoista järjestelyä, jonka tarkoituksena on veronkierto, ja mikäli näin on, mitkä ovat indisioita tällaisen keinotekoisen järjestelyn olemassaolosta?
                        
                     
         
               3.
            
            
               Onko olemassa tilanteita, joissa
               
                           3.1
                        
                        
                           kotimainen yhtiö ei voi vedota EY 43 artiklaan ja/tai EY 56 artiklaan perustuviin oikeuksiin tai
                        
                     
                           3.2
                        
                        
                           kotimaiselle yhtiölle ei synny EY 43 artiklaan ja/tai EY 56 artiklaan perustuvia oikeuksia
                        
                     sillä perusteella, että tällaisiin oikeuksiin vetoaminen tai niiden syntyminen merkitsisi näiden oikeuksien väärinkäyttöä? Mikäli tällaisia tilanteita on olemassa, mitä ohjeita yhteisöjen tuomioistuin katsoo asianmukaiseksi antaa siitä, miten Special Commissionersin pitäisi nyt käsiteltävään asiaan liittyvässä asiayhteydessä määrittää, onko tällainen tilanne olemassa tai onko kyseessä tällainen väärinkäyttö?
            
         
               4.
            
            
               Onko pääasian oikeudenkäynnin kohteena olevan kaltainen jäsenvaltion kansallinen verolainsäädäntö ristiriidassa EY 56 artiklan ja EY 58 artiklan 1 kohdan a alakohdan sekä Maastrichtin sopimuksen julistuksen nro 7 kanssa, kun yksi tai useampi vapautus tämän lainsäädännön soveltamisesta olisi käytettävissä, mutta ei ole enää, koska kyseistä lainsäädäntöä on muutettu siten, että muutos on tullut voimaan 1.1.1994 jälkeen?
            
         
               5.
            
            
               Onko pääasian oikeudenkäynnin kohteena olevan kaltainen jäsenvaltion kansallinen verolainsäädäntö ristiriidassa EY 43 artiklan, EY 49 artiklan ja/tai EY 56 artiklan kanssa, kun kyseistä lainsäädäntöä ei sovellettaisi, mikäli kotimainen yhtiö rahoittaisi ulkomaista väliyhteisöä lainalla eikä pääomasijoituksella?
            
         
               6.
            
            
               Onko pääasian oikeudenkäynnin kohteena olevan kaltainen jäsenvaltion kansallinen verolainsäädäntö ristiriidassa EY 43 artiklan, EY 49 artiklan ja/tai EY 56 artiklan kanssa, kun yksi tai useampi vapautus tämän lainsäädännön soveltamisesta olisi käytettävissä, mikäli ulkomaisen väliyhteisön tulo toisessa jäsenvaltiossa joko
               
                           6.1
                        
                        
                           sisältäisi tuloa, joka saadaan lähteistä, jotka sijaitsevat kyseisessä jäsenvaltiossa, eikä toisesta jäsenvaltiosta tai muista maista tai
                        
                     
                           6.2
                        
                        
                           sisältäisi korkotulon sijasta osinkotuloa samasta yhtiöstä?